CELEX ID: 42009X0124(01)

--- ENGLISH ---

Document:
$en_document

Summary:
$en_summary

--- DANISH ---

Document:
24.1.2009
DA
Den Europæiske Unions Tidende
C 18/6
Konklusioner vedtaget af Rådet og repræsentanterne for medlemsstaternes regeringer, forsamlet i Rådet, om de fremtidige prioriteter inden for et styrket europæisk samarbejde om erhvervsuddannelse (EUD)
(2009/C 18/04)
RÅDET FOR DEN EUROPÆISKE UNION OG REPRÆSENTANTERNE FOR MEDLEMSSTATERNES REGERINGER, FORSAMLET I RÅDET,
ER SIG BEVIDST:
1.
At Rådet den 12. november 2002 vedtog en resolution om fremme af et styrket europæisk samarbejde om erhvervsuddannelse
 (
1
)
. Resolutionen dannede efterfølgende grundlag for den erklæring, som ministrene for erhvervsuddannelse (EUD) i EU's medlemsstater, EFTA/EØS-landene og kandidatlandene, Kommissionen og de europæiske arbejdsmarkedsparter vedtog på deres møde i København den 29.-30. november 2002 som strategi til forbedring af erhvervsuddannelsernes resultater, kvalitet og tiltrækningskraft, almindeligvis kaldet »Københavnsprocessen«.
2.
At det i den første evaluering af processen, der fandt sted i Maastricht den 14. december 2004
 (
2
)
, blev bemærket, at der var gjort fremskridt med hensyn til udviklingen af en række fælles redskaber og principper, og at processen blev knyttet tæt sammen med Lissabonstrategien og arbejdsprogrammet for uddannelse og erhvervsuddannelse. Den næste gennemgang, der blev gennemført i Helsingfors den 5. december 2006
 (
3
)
, understregede nødvendigheden af at fastholde den opnåede dynamik og sikre den fortsatte gennemførelse af de vedtagne principper og instrumenter.
3.
At det i Europa-Parlamentets og Rådets henstilling af 18. december 2006 om nøglekompetencer for livslang læring
 (
4
)
 henstilles til medlemsstaterne, at de udvikler nøglekompetencer som led i deres strategier for livslang læring, således at der gives alle unge muligheder for at udvikle sådanne kompetencer på et niveau, der danner tilstrækkeligt grundlag for yderligere uddannelse i fremtiden og for arbejdslivet.
4.
At det i Rådets konklusioner af 25. maj 2007 om et sammenhængende sæt indikatorer og benchmarks til overvågning af udviklingen i retning af opfyldelse af Lissabonmålene inden for uddannelse og erhvervsuddannelse
 (
5
)
 på ny bekræftes, at det er nødvendigt fortsat at forbedre kvaliteten af de data, der leveres af det europæiske statistiske system.
5.
At man i Rådets resolution af 15. november 2007 om de nye kvalifikationer til nye job
 (
6
)
 understreger, at det er presserende nødvendigt at foregribe de fremtidige kvalifikationsbehov for at gøre folk bedre rustet til nye job i vidensamfundet ved at iværksætte foranstaltninger, der tager sigte på matchningen af viden, kvalifikationer og kompetencer og økonomiens behov samt på at undgå mulige kløfter.
6.
At det i Rådets og Kommissionens fælles situationsrapport 2008 om gennemførelsen af arbejdsprogrammet for uddannelse og erhvervsuddannelse 2010
 (
7
)
 understreges, at der er behov for en større indsats for at forbedre erhvervsuddannelsernes kvalitet og tiltrækningskraft, og at overvejelserne om en ajourført strategisk ramme for europæisk samarbejde på uddannelses- og erhvervsuddannelsesområdet bør påbegyndes.
7.
At Det Europæiske Råd den 13.-14. marts 2008
 (
8
)
 opstillede prioriteterne for 2008-2010 og fremhævede, at »
flere og mere effektive investeringer i humankapital og kreativitet hele livet igennem er altafgørende forudsætninger for Europas succes i en globaliseret verden
«. For at afhjælpe manglen på kvalifikationer, der bliver stadig mere mærkbar i en række sektorer, opfordrede Rådet Kommissionen til at forelægge en samlet vurdering af de fremtidige kompetencekrav i Europa frem til 2020, hvor der tages hensyn til de teknologiske ændringer og befolkningernes aldring.
8.
At Europa-Parlamentets og Rådets henstilling af 23. april 2008 om etablering af den europæiske referenceramme for kvalifikationer for livslang læring (European Qualifications Framework for lifelong learning)
 (
9
)
 åbner mulighed for at fremme mobilitet og livslang læring, idet man letter den indbyrdes anerkendelse af læringsresultater mellem uddannelsessystemerne og landene.
9.
At man i Rådets konklusioner af 22. maj 2008 om fremme af kreativitet og innovation gennem uddannelse og erhvervsuddannelse
 (
10
)
 går ind for at fremme større synergi mellem viden og færdigheder på den ene side og kreativitet og innovativ kapacitet på den anden side på alle uddannelses- og erhvervsuddannelsesniveauer. Desuden er formålet med forslaget til Europa-Parlamentets og Rådets beslutning om det europæiske år for kreativitet og innovation i 2009
 (
11
)
 at støtte medlemsstaternes indsats for at stimulere kreativitet gennem livslang læring som drivkraft for innovation og som en nøglefaktor for udvikling af personlige, arbejds- og iværksætterrelaterede og sociale kompetencer.
10.
At det i Rådets konklusioner af 22. maj 2008 om voksenuddannelse
 (
12
)
 anerkendes, at en sådan uddannelse kan spille en afgørende rolle for opfyldelsen af Lissabonstrategien, og navnlig at arbejdstagerne skal have mulighed for at tilpasse sig til den teknologiske udvikling, ligesom ældre arbejdstageres og migranters specifikke behov skal imødekommes.
UNDERSTREGER følgende:
1.
Erhvervsuddannelse (EUD) er en væsentlig bestanddel af livslang læring, der omfatter alle relevante kvalifikationsniveauer og bør være tæt forbundet med almen undervisning og højere uddannelse. EUD indtager en central plads i både beskæftigelses- og socialpolitikkerne; den fremmer ikke kun konkurrenceevnen, virksomhedernes præstationer og innovation som led i en globaliseret økonomi, men også ligestilling, samhørighed, personlig udvikling og aktivt medborgerskab.
2.
Man bør for at muliggøre fleksible uddannelsesforløb, der kan tilpasses borgernes behov gennem hele livet, bestræbe sig på at skabe tættere forbindelser mellem alle læringsformer og -sammenhænge.
3.
Fremme af kreativitet og innovation er af særlig vigtighed for EUD. For at opnå dette bør man aktivt fremme tilegnelsen af centrale kompetencer med hensyn til livslang læring.
4.
For at imødekomme arbejdsmarkedets behov bør man opmuntre til alternative ordninger, hvor undervisning på uddannelsesinstitutionerne og uddannelse på arbejdsstedet kædes sammen, ligesom man bør udvikle voksenuddannelse i virksomhederne og på de højere læreanstalter.
5.
Foregribelse af kvalifikationsbehov, kløfter og mangler — samt identificering af nye beskæftigelseskrav på europæisk og nationalt plan — er nødvendige forudsætninger for gennemførelse af EUD-politikker, der opfylder den enkeltes, samfundets og økonomiens behov.
6.
Oplysnings-, vejlednings- og rådgivningstjenester bør udgøre et sammenhængende system, der gør det muligt for de europæiske borgere at forvalte deres uddannelses- og karriereforløb og tackle overgangssituationer gennem hele livet.
7.
For at opfylde behovene for kvalifikationer på højt niveau bør den højere uddannelses bidrag til erhvervsuddannelse og til bedre integration på arbejdsmarkedet øges.
8.
Fremme af arbejdstageres, studerendes og underviseres mobilitet indbyrdes mellem systemerne og mellem landene kræver gennemførelse af de fælles europæiske redskaber til åbenhed og anerkendelse af kvalifikationer: Europass, den europæiske referenceramme for kvalifikationer (EQF), ECTS-systemet og det kommende europæiske meritoverførselssystem for EUD (ECVET).
9.
Iværksættelsen af de fælles europæiske redskaber til anerkendelse af kvalifikationer forudsætter mekanismer til kvalitetssikring samt gennemførelsen af den kommende europæiske referenceramme for kvalitetssikring for EUD (EQARF), der er afgørende for at sikre gensidig tillid og samtidig fremme modernisering af uddannelses- og erhvervsuddannelsessystemerne.
KONSTATERER følgende:
Der er i forbindelse med Københavnsprocessen fastlagt ambitiøse prioriteter på både europæisk og nationalt plan. Det har medført en betydelig udvikling af de nationale politikker og indførelse af vigtige redskaber med henblik på åbenhed over for og anerkendelse af kundskaber, kvalifikationer og kompetencer samt for systemernes kvalitet.
På europæisk plan har man ved nye arbejdsmetoder kunnet bevidstgøre aktørerne og fremme tilegnelsen af de disponible redskaber.
Navnlig EQF er en væsentlig faktor i forbindelse med at fremme og lette udarbejdelsen af nationale systemer og rammer for kvalifikationer på grundlag af læringsresultater og dermed modernisere og forbedre EUD's status.
Københavnsprocessen har desuden bidraget til at øge EUD's rolle i gennemførelsen af Lissabonstrategien med hensyn til dennes tre dimensioner: konkurrenceevne, beskæftigelse og social samhørighed. Den bør således tage hensyn til prioriteterne i den kommende strategiske ramme for europæisk samarbejde på uddannelsesområdet, som den fuldt ud indgår i.
Inden for denne ramme bør EUD bevare sin egenart. Der er tale om en delt ansvarlighed, hvor medlemsstaterne, arbejdsmarkedets parter og de sektorbestemte organisationer nøje knyttes til alle etaper i processen — en nødvendig forudsætning for EUD's kvalitet og effektivitet.
FREMHÆVER følgende:
1.
Der bør vedtages en strategi, der gør det muligt at gennemføre de forskellige redskaber på en sammenhængende og komplementær måde.
2.
Det er nødvendigt at give borgerne og alle andre interessenter indgående oplysninger om de fælles redskaber, så de lettere kan anvende dem.
3.
Foranstaltningerne i disse konklusioner gennemføres frivilligt og bør udvikles gennem et bottom-up-samarbejde. En vellykket udarbejdelse og gennemførelse af redskaberne forudsætter, at alle interessenter er engageret heri.
ER ENIGE OM:
at de prioriteter og retningslinjer, der har været gældende i Københavnsprocessen siden 2002, forsat har gyldighed; de skal således fortsat gennemføres, idet der for perioden 2008-2010 satses på følgende fire prioritetsområder:
1.   Gennemførelse på nationalt og europæisk plan af samarbejdsredskaberne og -systemerne på erhvervsuddannelsesområdet (EUD)
Det er vigtigt at udvikle nationale systemer og rammer for kvalifikationer på grundlag af læringsresultater i overensstemmelse med den europæiske referenceramme for kvalifikationer samt at gennemføre det kommende europæiske meritoverførselssystem for EUD (ECVET) sammen med den kommende europæiske ramme for kvalitetssikring (EQARF), så den gensidige tillid kan blive styrket.
Med henblik herpå bør man udvikle:
—
pilotprojekter, hensigtsmæssige metoder og ledsageredskaber
—
systemer og redskaber til validering af resultaterne af ikke-formel og uformel læring i sammenhæng med gennemførelsen af nationale rammer for kvalifikationer, den europæiske referenceramme for kvalifikationer og ECVET-systemet
—
kvalitetssikringsinstrumenter
—
sammenhængen mellem de forskellige redskaber.
2.   Styrkelse af erhvervsuddannelsessystemernes kvalitet og attraktivitet
Fremme af EUD's attraktivitet i alle målgrupper
—
man bør fremme EUD hos elever, forældre, voksne (hvad enten de er i beskæftigelse, arbejdsløse eller ikke-erhvervsaktive) og virksomheder, f.eks. ved at fortsætte med at afholde fagkonkurrencer som f.eks. Euroskills
—
sikre ikke-diskriminerende adgang til og deltagelse i EUD og tage hensyn til behovene hos de personer eller grupper, der risikerer udstødelse, især unge, der forlader skolen i utide, personer med et ringe kvalifikationsniveau samt dårligt stillede personer
—
lette adgangen til information, vejledning gennem hele livet og rådgivningstjenester i kraft af en vellykket gennemførelse af Rådets resolution af 21. november 2008 om bedre integration af livslang vejledning i strategierne for livslang læring
 (
13
)
—
lette forløbene, således at personer kan gå videre fra et kvalifikationsniveau til et andet, idet man styrker forbindelserne mellem almen undervisning, EUD, højere uddannelse og voksenuddannelse.
Fremme af EUD-systemernes ekspertise og kvalitet
—
udvikle kvalitetssikringsmekanismer ved gennemførelse af den kommende henstilling vedrørende EQARF; deltage aktivt i det europæiske net for kvalitetssikring i EUD for således at udvikle fælles redskaber samt støtte gennemførelsen af EQF ved fremme af gensidig tillid
—
øge investeringerne i grunduddannelse og efter- og videreuddannelse af erhvervsuddannelsens aktører: lærere, undervisere, tutorer og vejledere
—
basere EUD-politikkerne på pålideligt oplysningsmateriale, der støttes af stringent forskning og præcise data, samt forbedre de statistiske systemer og data vedrørende EUD
—
udvikle nationale kvalifikationssystemer og -rammer på grundlag af læringsresultater, der er lette at forstå, og som garanterer en høj kvalitet, samtidig med at man sikrer kompatibilitet med den europæiske referenceramme for kvalifikationer
—
fremme innovation og kreativitet i EUD og gennemføre Rådets konklusioner af 22. maj 2008 om fremme af kreativitet og innovation gennem uddannelse og erhvervsuddannelse
—
udvikle læring af sprog og tilpasse den til erhvervsuddannelsens særlige forhold
—
forbedre overgangsmulighederne og kontinuiteten i forbindelse med uddannelsesforløbene mellem EUD, almen undervisning og højere uddannelse.
3.   Styrkelse af forbindelserne mellem EUD og arbejdsmarkedet
Med henblik herpå bør man:
—
fortsat udvikle fremadskuende mekanismer, der fokuserer på beskæftigelse og kvalifikationer på nationalt plan og i hele Europa, og som kan identificere potentielle kvalifikationskløfter og -mangler, og som svarer til økonomiens og virksomhedernes, navnlig SMV'ernes fremtidige (både kvantitative og kvalitative) behov for kvalifikationer og kompetencer i overensstemmelse med Det Europæiske Råds konklusioner af 13.-14. marts 2008 og Rådets resolution af 15. november 2007 om de nye færdigheder til nye job
—
sikre en hensigtsmæssig medinddragelse af arbejdsmarkedets parter og de økonomiske interessenter i fastlæggelsen og gennemførelsen af EUD-politikkerne
—
forbedre vejlednings- og rådgivningstjenesterne med henblik på at lette overgangen fra uddannelse til beskæftigelse og dermed bidrage til målene i Rådets resolution af 28. maj 2004 om styrkelse af politikker, systemer og praksis inden for livslang vejledning i Europa
 (
14
)
 samt deltage aktivt i det europæiske netværk for udvikling af politikker for livslang vejledning
—
styrke mekanismerne, herunder også de finansielle (både offentlige og private), til fremme af voksenuddannelse — især på arbejdsstedet, med særlig vægt på SMV — for således at bidrage til bedre karrieremuligheder og til at øge virksomhedernes konkurrenceevne. I denne forbindelse bør man gennemføre de aktioner, der er skitseret i Rådets konklusioner af 22. maj 2008 om voksenuddannelse
—
udvikle og gennemføre valideringen og anerkendelsen af ikke-formelle og uformelle læringsresultater
—
øge mobiliteten for personer i arbejdsrelateret erhvervsuddannelse, idet man udbygger de eksisterende EF-programmer til støtte for mobilitet, især for lærlinge. Konklusionerne vedtaget af Rådet og repræsentanterne for medlemsstaternes regeringer, forsamlet i Rådet, den 21. november 2008 om unges mobilitet
 (
15
)
 bør bidrage til denne proces
—
styrke den højere uddannelses rolle i forbindelse med erhvervsuddannelse og i forbindelse med fremme af integration på arbejdsmarkedet.
4.   Styrkelse af forholdene for det europæiske samarbejde
—
forbedre forholdene for det europæiske samarbejde på EUD-området ved navnlig at effektivisere peer-learning-aktiviteterne og udnytte resultaterne heraf på det nationale politiske plan
—
sikre, at EUD integreres i og bliver synlig blandt prioriteterne for den kommende strategiske ramme for europæisk samarbejde på uddannelsesområdet, idet der drages omsorg for EUD's sammenhæng med politikkerne for skoleundervisning, højere uddannelse og voksenundervisning; udvikle forbindelserne med de europæiske politikker vedrørende flersprogethed og unge
—
konsolidere udvekslingen og samarbejdet med tredjelandene og de internationale organisationer, især OECD, Europarådet, Den Internationale Arbejdsorganisation og UNESCO. Alle medlemsstaters ret til at deltage i dette arbejde bør sikres.
OPFORDRER MEDLEMSSTATERNE OG KOMMISSIONEN TIL INDEN FOR DERES ANSVARSOMRÅDER
at gennemføre de aktioner, der er fastlagt på ovennævnte fire aktionsområder vedrørende prioriteterne i Københavnsprocessen for perioden 2008-2010, ved:
—
hensigtsmæssig offentlig og privat finansiering med relevante EU-midler som f.eks. fra Den Europæiske Socialfond og Den Europæiske Fond for Regionaludvikling samt lån fra Den Europæiske Investeringsbank til at ledsage reformerne på nationalt plan i overensstemmelse med medlemsstaternes prioriteter og uddannelsesprogrammet for livslang læring til støtte for en effektiv gennemførelse af EF-redskaberne
—
i nært samarbejde med Eurostat, OECD, Cedefop og Det Europæiske Erhvervsuddannelsesinstitut at fortsætte arbejdet med fokus på at forbedre EUD-statistikkernes omfang, sammenlighed og pålidelighed, samt at udvikle mere eksplicitte EUD-komponenter inden for en sammenhængende ramme af indikatorer og benchmarks. Alle medlemsstaters ret til at deltage i dette arbejde bør sikres
—
yderligere udvikling af aktiviteter med hensyn til foregribelse af kvalifikationsbehov og manglende overensstemmelse mellem efterspurgte og udbudte kvalifikationer i nært samarbejde med Cedefop, Det Europæiske Erhvervsuddannelsesinstitut og Eurofound
—
udveksling af informationer med tredjelande, herunder navnlig de lande, der er omfattet af udvidelsespolitikken samt den europæiske naboskabspolitik.
Samarbejdet om dette arbejde bør favne bredt og involvere alle medlemsstater, Kommissionen, kandidatlande, EFTA-EØS-lande og arbejdsmarkedets parter.
Cedefop og Det Europæiske Erhvervsuddannelsesinstitut vil fortsat støtte Kommissionen, navnlig i forbindelse med overvågning og rapportering af fremskridt med gennemførelsen.
Der bør i rapporterne om den kommende strategiske ramme for europæisk samarbejde om uddannelse og erhvervsuddannelse samt om de nationale Lissabonreformprogrammer lægges særlig vægt på fremskridtene inden for EUD.
(
1
)
  
EUT C 13 af 18.1.2003, s. 2
.
(
2
)
  Rådets dok. 9599/04.
(
3
)
  
EUT C 298 af 8.12.2006
.
(
4
)
  
EUT L 394 af 30.12.2006, s. 10
.
(
5
)
  
EUT C 311 af 21.12.2007. s. 13
.
(
6
)
  
EUT C 290 af 4.12.2007, s. 1
.
(
7
)
  Rådets dok. 5723/08.
(
8
)
  Rådets dok. 7652/08, punkt 13, s. 9.
(
9
)
  
EUT C 111 af 6.5.2008, s. 2
.
(
10
)
  
EUT C 141 af 7.6.2008, s. 17
.
(
11
)
  Rådets dok. 8935/08.
(
12
)
  
EUT C 140 af 6.6.2008, s. 10
.
(
13
)
  Rådets dok. 15030/08.
(
14
)
  Rådets dok. 9286/04.
(
15
)
  Rådets dok. 16206/08.

Summary:
Samarbejde om erhvervsuddannelserne (EUD)
RESUMÉ AF:
Konklusioner om de fremtidige prioriteter inden for et styrket europæisk samarbejde om erhvervsuddannelse (EUD)
HVAD ER FORMÅLET MED KONKLUSIONERNE?
Konklusionerne er rettet mod 
Europa-Kommissionen
 og landene i Den Europæiske Union (EU) og opstiller en række ideer til frivillige tiltag til forbedring af kvaliteten og effektiviteten i 
erhvervsuddannelserne
 (EUD) i EU.
HOVEDPUNKTER
Konklusionerne udpeger 4 prioritetsområder, der bør satses på ud over de prioriteter og retningslinjer, der er formuleret i 
Københavnsprocessen
.
Gennemførelse af de fælles europæiske samarbejdsredskaber og -systemer på erhvervsuddannelsesområdet
Der bør udvikles nationale systemer og regelsæt for kvalifikationer på grundlag af læringsresultater i overensstemmelse med 
den europæiske referenceramme for kvalifikationer
.
Det er vigtigt at gennemføre disse samt det 
europæiske meritoverførselssystem for EUD
 (ECVET) og 
den europæiske ramme for kvalitetssikring (EQARF)
. Med henblik herpå bør man udvikle pilotprojekter, hensigtsmæssige metoder og ledsageredskaber, herunder også redskaber til validering af resultaterne af ikke-formel
1
 og uformel
2
 læring, samt kvalitetssikringsinstrumenter.
Styrkelse af erhvervsuddannelsessystemernes kvalitet og attraktivitet
Man bør fremme 
EUD's attraktivitet
 hos alle målgrupper, især over for elever, voksne og virksomheder. Samtidig bør adgang til og deltagelse i EUD være åbent for alle, navnlig grupper, der risikerer udstødelse.
Ligeledes bør adgangen til 
information
, 
vejledning gennem hele livet
 og 
rådgivning
 gøres lettere. Forløb, der giver en person mulighed for at 
gå fra et kvalifikationsniveau til et andet
, bør ligeledes lettes.
Der bør udvikles 
fælles redskaber
 til forbedring af 
kvaliteten i erhvervsuddannelsessystemerne
. Navnlig bør kvalitetssikringsmekanismer udvikles gennem det kommende EQARF. EUD-politikken skal baseres på pålideligt oplysningsmateriale, og indsamling heraf bør forbedres. Derudover bør man øge investeringerne i uddannelse af underviserne på erhvervsuddannelserne, udvikle læring af sprog tilpasset til EUD, fremme innovation og kreativitet i EUD, og forbedre overgangsmulighederne og kontinuiteten i forbindelse med uddannelsesforløbene mellem forskellige uddannelsesniveauer.
Styrkelse af forbindelserne mellem EUD og arbejdsmarkedet
For at styrke 
forbindelserne mellem EUD og arbejdsmarkedet
 er det vigtigt fortsat at udvikle fremadskuende mekanismer, der fokuserer på beskæftigelse og kvalifikationer, og som kan identificere potentielle kvalifikationskløfter og -mangler. Arbejdsmarkedets parter og de økonomiske interessenter skal inddrages i fastlæggelsen af EUD-politikkerne.
Vejlednings- og rådgivningstjenesterne
 skal forbedres med henblik på at lette overgangen fra uddannelse til beskæftigelse.
Mekanismerne til fremme af voksenuddannelse bør også styrkes for at skabe bedre karrieremuligheder og øge virksomhedernes konkurrenceevne. Der bør gøres en indsats for at udvikle valideringen og anerkendelsen af 
ikke-formelle
 og 
uformelle læringsresultater
. Mobiliteten for personer i arbejdsrelateret erhvervsuddannelse bør øges, især ved at udbygge de eksisterende EU-programmer. Endelig bør den højere uddannelses rolle i forbindelse med erhvervsuddannelse og i forbindelse med fremme af integration på arbejdsmarkedet styrkes.
Mere europæisk samarbejde
Peer-learning-aktiviteterne
 bør effektiviseres, og resultaterne heraf bør udnyttes ved udarbejdelse af de enkelte landes politik for erhvervsuddannelserne. Det bør ligeledes sikres, at EUD integreres i og bliver synlig blandt prioriteterne for den kommende strategiske ramme for europæisk samarbejde på uddannelsesområdet og gennemførelse heraf.
Der bør sikres en bedre sammenhæng mellem EUD og politikkerne for 
andre uddannelsesniveauer
, flersprogethed og unge. Derudover bør samarbejdet med tredjelandene og de internationale organisationer udvides.
Kommissionen og EU-landene opfordres til at gennemføre de aktioner, der er fastlagt på ovennævnte fire aktionsområder inden for disse 4 prioriterede områder. De bør benytte både privat og offentlig finansiering til at fremme reformer på nationalt plan og gennemføre EU-redskaberne. De bør videreføre arbejdet med at forbedre EUD-statistikkerne og benchmarks. Derudover bør de yderligere udvikle aktiviteter, der tilgodeser fremtidige kvalifikationsbehov.
Kommissionen og EU-landene skal udveksle oplysninger og indgå i samarbejde vedrørende EUD med tredjelande. 
Cedefop
 (Det europæiske Center for Udvikling af Erhvervsuddannelse) og 
Det Europæiske Erhvervsuddannelsesinstitut
 (ETF) indgår også i et tæt samarbejde og støtter Kommissionen på erhvervsuddannelsesområdet.
BAGGRUND
I 2010 foreslog Kommission at skabe et 
nyt afsæt
 for samarbejdet vedrørende erhvervsuddannelserne, der skal støtte den generelle 
Europa 2020-strategi
 og 
strategirammen for det europæiske samarbejde på uddannelsesområdet
, ET 2020, og samtidig videreføre mange af ideerne fremsat i konklusionerne fra 2009.
Rådets
 og Kommissionens fælles 
rapport
, der blev fremlagt i december 2015, beskriver EU's prioriteter på uddannelsesområdet for perioden 2016-2020.
For yderligere oplysninger henvises til:
Strategisk ramme — uddannelse og erhvervsuddannelse 2020
 på Europa-Kommissionens websted
* VIGTIGE BEGREBER
Uformel læring:
 læring, der ligger ud over den formelle læreplan, og som ikke resulterer i formelle kvalifikationer. Underviseren er typisk er person med mere erfaring end eleven, f.eks. en forælder, der lærer sit barn alfabetet.
Ikke-formel læring:
 organiseret læring (f.eks. forestået af en underviser eller en person med mere erfaring end eleven), eventuelt baseret på en læreplan. Den udbygger elevens færdigheder men resulterer ikke i formelle kvalifikationer, f.eks. spejderbevægelsen.
HOVEDDOKUMENT
Konklusioner
 vedtaget af Rådet og repræsentanterne for medlemsstaternes regeringer, forsamlet i Rådet, om de fremtidige prioriteter inden for et styrket europæisk samarbejde om erhvervsuddannelse (EUD) (EUT C 18 af 
24.1.2009
, 
s. 6-10
)
TILHØRENDE DOKUMENTER
Rådets 
konklusioner
 af 
12. maj 2009
 om en strategiramme for det europæiske samarbejde på uddannelsesområdet (ET 2020) (EUT C 119 af 
28.5.2009
, 
s. 2-10
)
Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — Et nyt afsæt for europæisk samarbejde om erhvervsuddannelse til støtte for Europa 2020-strategien (
KOM(2010) 296 endelig
 af 
9.6.2010
)
Rådets og Kommissionens 
fælles rapport for 2015
 om gennemførelse af strategirammen for det europæiske samarbejde på uddannelsesområdet (ET 2020) — Nye prioritetsområder for det europæiske samarbejde på uddannelsesområdet (EUT C 417 af 
15.12.2015
, 
s. 25-35
)
seneste ajourføring 
21.11.2016